CELEX: C2005/069/18
Language: sk
Date: 2005-03-19 00:00:00
Title: Vec C-17/05: Návrh na začatie prejudiciálneho konania podaný uznesením Court of Appeal (England Wales) (Civil Division) z 11. januára 2005, ktorý súvisí s konaním: B. F. Cadman proti Health Safety Executive, vedľajší účastník konania Equal Opportunities Commission

19.3.2005   
            
            
               SK
            
            
               Úradný vestník Európskej únie
            
            
               C 69/8
            
         Návrh na začatie prejudiciálneho konania podaný uznesením Court of Appeal (England Wales) (Civil Division) z 11. januára 2005, ktorý súvisí s konaním: B. F. Cadman proti Health Safety Executive, vedľajší účastník konania Equal Opportunities Commission
   (Vec C-17/05)
   (2005/C 69/18)
   Jazyk konania: angličtina
   Court of Appeal (England Wales) (Civil Division) podal uznesením z 11. januára 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: B. F. Cadman a Health Safety Executive, vedľajší účastník konania Equal Opportunities Commission, a bol doručený kancelárii Súdneho dvora dňa 19. januára 2005.
   Court of Appeal (England Wales) (Civil Division) žiada Súdny dvor, aby rozhodol o nasledujúcich otázkach:
   
               1)
            
            
               Ak má použitie kritéria dĺžky zamestnania na určenie odmeny odlišný dopad na zamestnancov mužského a ženského pohlavia, vyžaduje článok 141 ES, aby zamestnávateľ uviedol osobitné zdôvodnenie pre uchýlenie sa k tomuto kritériu? Ak odpoveď závisí od okolností, aké sú tieto okolnosti?
            
         
               2)
            
            
               Je odpoveď na predchádzajúcu otázku odlišná, ak zamestnávateľ uplatňuje kritérium dĺžky zamestnania voči zamestnancom na individuálnom základe tým spôsobom, že uskutočňuje posúdenie, do akej miery dlhšie obdobie zamestnania zdôvodňuje vyššiu úroveň odmeny?
            
         
               3)
            
            
               Je potrebné uskutočniť podstatné rozlíšenie medzi použitím kritéria dĺžky zamestnania v prípade zamestnancov na čiastočný úväzok a použitím tohto kritéria v prípade zamestnancov na plný úväzok?